***চুড়িদার***, বা আরও সঠিকভাবে **চুড়িদার সুঠান** একটি আঁটসাঁট লম্বা পাজামার মত পরিধান বস্ত্র, যেটি ভারতীয় উপমহাদেশে পুরুষ এবং মহিলা উভয়ই পরে।

প্রকরণ
------

প্রচলিত *সালোয়ার* পাজামার বিকল্প হল চুড়িদার। সালোয়ারগুলি উপরের অংশে ঢোলা থাকে এবং গোড়ালির দিকে সরু হয়ে যায়। চুরিদারগুলি উপর থেকেই দ্রুত সরু হয়ে যায়, যাতে পায়ের বহিরবয়ব প্রকাশিত হয়। এগুলি সাধারণত বায়াস কাপড়ে তৈরি করা হয় যাতে এগুলি স্বাভাবিকভাবে প্রসারিত হতে পারে। আঁটসাঁট পাজামার জন্য প্রসারণ খুব জরুরি। এগুলি পায়ের স্বাভাবিক মাপের চেয়ে দীর্ঘ হয় এবং কখনও কখনও গোড়ালিতে আঁটসাঁট বোতামযুক্ত আস্তিন থাকে। অতিরিক্ত কাপড়ের দৈর্ঘ্য গোড়ালিতে ভাঁজ হয়ে পড়ে এবং সেগুলিকে চুড়ির সমাহার মনে হয় (এই থেকে 'চুড়িদার' নামকরণ; 'চুড়ি': চুড়ি, 'দার': মত)। পরিধানকারী বসে থাকার সময় কাপড়ের অতিরিক্ত উপাদান "স্বাচ্ছন্দ্য" প্রদান করে, যার ফলে পা বাঁকানো যায় এবং আরামে বসতে পারা যায়।

ব্যুৎপত্তি
----------

*চুড়িদার* শব্দটি উর্দু থেকে এসেছে এবং মাত্র বিশ শতকে ইংরেজি শব্দভাণ্ডারে প্রবেশ করেছে। এর আগে ভারতে পরা আঁটসাট চুড়িদার জাতীয় পাজামাগুলিকে ব্রিটিশরা *লং-ড্রয়ার* বা *মসকিউটো ড্রয়ার* বলে উল্লেখ করত।

রীতি
----

সাধারণত মহিলারা *কামিজের* (টিউনিক) সাথে এবং পুরুষেরা *কুর্তা*র সাথে (একটি আলগা প্রশস্ত জামা) চুড়িদার পরে থাকে, অথবা সেটি একটি বডিস এবং স্কার্টের পোশাকের অংশ হতে পারে।

ছবিঘর
-----

* আনুমানিক ১৮৯০ সালে চুড়িদার পায়জামা পরা কাশ্মীরি শিশুদের প্রতিকৃতিআনুমানিক ১৮৯০ সালে চুড়িদার পায়জামা পরা কাশ্মীরি শিশুদের প্রতিকৃতি
* চুড়িদার পাজামার উপরে স্বচ্ছ স্কার্ট পরা ভারতীয় মহিলাদের চিত্র, ঊনবিংশ শতকচুড়িদার পাজামার উপরে স্বচ্ছ স্কার্ট পরা ভারতীয় মহিলাদের চিত্র, ঊনবিংশ শতক
* সিল্কে পাশে কাটা কুর্তা এবং মোজারি জুতার সাথে সুতি চুড়িদার পরাসিল্কে পাশে কাটা কুর্তা এবং *মোজারি* জুতার সাথে সুতি চুড়িদার পরা
* চুড়িদার পরা বাংলাদেশ সফররত এক মহিলাচুড়িদার পরা বাংলাদেশ সফররত এক মহিলা
* ১৯৪৯-এর অক্টোবরে চুড়িদার পোশাক পরিহিত ভারতের প্রধানমন্ত্রী জওহরলাল নেহ্‌রু আমেরিকা যুক্তরাষ্ট্রের ওয়াশিংটন ডিসি জাতীয় বিমানবন্দরে পৌঁছানোর পরে তাঁকে রাষ্ট্রপতি হ্যারি এস. ট্রুম্যান অভ্যর্থনা করছেন।১৯৪৯-এর অক্টোবরে চুড়িদার পোশাক পরিহিত ভারতের প্রধানমন্ত্রী জওহরলাল নেহ্‌রু আমেরিকা যুক্তরাষ্ট্রের ওয়াশিংটন ডিসি জাতীয় বিমানবন্দরে পৌঁছানোর পরে তাঁকে রাষ্ট্রপতি হ্যারি এস. ট্রুম্যান অভ্যর্থনা করছেন।
* ১৯৪০ সালের মার্চ মাসে লাহোরে পাকিস্তানের প্রতিষ্ঠাতা মুহাম্মদ আলী জিন্নাহ এবং প্রথম প্রধানমন্ত্রী লিয়াকত আলি খান, উভয়েই চুড়িদার পরিহিত, নিখিল ভারত মুসলিম লীগের ওয়ার্কিং কমিটির সভায়১৯৪০ সালের মার্চ মাসে লাহোরে পাকিস্তানের প্রতিষ্ঠাতা মুহাম্মদ আলী জিন্নাহ এবং প্রথম প্রধানমন্ত্রী লিয়াকত আলি খান, উভয়েই চুড়িদার পরিহিত, নিখিল ভারত মুসলিম লীগের ওয়ার্কিং কমিটির সভায়
* এইচ এইচ চুনাসি রাজুনাথ পন্থের ছেলের প্রতিকৃতি (চুড়িদার পরা)। ১৮৬০. প্রাচ্য ও ভারত অফিস সংগ্রহ, ব্রিটিশ গ্রন্থাগারএইচ এইচ চুনাসি রাজুনাথ পন্থের ছেলের প্রতিকৃতি (চুড়িদার পরা)। ১৮৬০. প্রাচ্য ও ভারত অফিস সংগ্রহ, ব্রিটিশ গ্রন্থাগার
* চুড়িদার পরিহিত পাঞ্জাবের নাভার রাজা স্যার হীরা সিংহের প্রতিকৃতি। আনুমানিক ১৮৯০ সাল। প্রাচ্য ও ভারত অফিস সংগ্রহ, ব্রিটিশ গ্রন্থাগারচুড়িদার পরিহিত পাঞ্জাবের নাভার রাজা স্যার হীরা সিংহের প্রতিকৃতি। আনুমানিক ১৮৯০ সাল। প্রাচ্য ও ভারত অফিস সংগ্রহ, ব্রিটিশ গ্রন্থাগার

আরো দেখুন
---------

* সালোয়ার-কামিজ
* জম্মুর পোশাক
* কান্দুরা

তথ্যসূত্র
---------

1. ↑  Hawkins, R. E. 1984. *Common Indian words in English*. Oxford University Press, New Delhi.
2. ↑  Yule, Henry and A. C. Burnell. 1903. *Hobson-Jobson: A Glossary of Colloquial Anglo-Indian Words and Phrases, and of Kindred Terms, Etymological, Historical, Geographical and Discursive. London: John Murray. 1021 pages.*

টেমপ্লেট:Clothing in South Asia